laion/Wikipedia-Exotic huggingface dataset:
ნინო საბაშვილი

ნინო საბაშვილი (დ. უცნობია) — ქართველი სპორტსმენი (მკლავჭიდი), შშმ პირთა შორის მსოფლიო ჩემპიონატის გამარჯვებული (2018, ანტალია, თურქეთი, 65 კგ), შშმ პირთა შორის მსოფლიო ჩემპიონატის ვერცხლის პრიზიორი (2016, ბლაგოევგრადი, ბულგარეთი, 65 კგ). ნინო საბაშვილი დაარქივებული 2020-06-15 საიტზე Wayback Machine. — ქართული სპორტი
ბაჩუკი საგინაშვილი

ბაჩუკი საგინაშვილი (დ. უცნობია) — ქართველი სპორტსმენი (მკლავჭიდი), ჭაბუკებს (U15) შორის მსოფლიო ჩემპიონატის გამარჯვებული (2019, კონსტანცა, რუმინეთი, +70 კგ), ჭაბუკებს (U15) შორის მსოფლიო ჩემპიონატის გამარჯვებული (2019, კონსტანცა, რუმინეთი, 70 კგ). ბაჩუკი საგინაშვილი დაარქივებული 2020-06-15 საიტზე Wayback Machine. — ქართული სპორტი
ავთანდილ პოპიაშვილი (მრავალმნიშვნელოვანი)

ავთანდილ პოპიაშვილი შეიძლება აღნიშნავდეს: ავთანდილ პოპიაშვილი — მხატვარი ავთანდილ პოპიაშვილი — საქართველოს რესპუბლიკის I მოწვევის უზენაესი საბჭოს წევრი
ავთანდილ პოპიაშვილი (პოლიტიკოსი)

ავთანდილ პოპიაშვილი (დ. 25 მაისი, 1944, სოფ. გამარჯვება, დედოფლისწყაროს რაიონი — გ. 5 თებერვალი, 1998) — ქართველი ფილოსოფოსი, ფილოლოსოფიის მეცნიერებათა დოქტორი, პროფესორი, ქართველი პოლიტიკოსი, საქართველოს რესპუბლიკის უზენაესი საბჭოს წევრი, პარლამენტარი, საქართველოს დამოუკიდებლობის აღდგენის აქტზე (1991 წლის 9 აპრილი) ხელის მომწერი. დაამთავრა თბილისის ივანე ჯავახიშვილის სახელობის სახელმწიფო უნივერსიტეტი. 1970-1977 წლებში იყო საქართველოს რესპუბლიკის მეცნიერებათა აკადემიის ფილოსოფიის ინსტიტუტის ასპირანტი, უმცროსი, უფროსი მეცნიერ-თანამშრომელი, 1977 წლიდან კი შეთავსებით თბილისის ივანე ჯავახიშვილის სახელობის სახელმწიფო უნივერსიტეტის, საქართველოს ტექნიკური უნივერსიტეტის ლექტორი. 1990-1991 წლებში იყო საქართველოს რესპუბლიკის უზენაესი საბჭოს წევრი საარჩევნო ბლოკი „მრგვალი მაგიდა — თავისუფალი საქართველოდან“, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). ავთანდილ პოპიაშვილი — საქართველოს ბიოგრაფიული ლექსიკონი ავთანდილ პოპიაშვილი — საქართველოს პარლამენტის ოფიციალური საიტი
თამაზ ჟორჟოლიანი

თამაზ ჟორჟოლიანი (დ. 4 სექტემბერი, 1960) — ქართველი პოლიტიკოსი. დაამთავრა საქართველოს ტექნიკური უნივერსიტეტი. 1984 წლიდან მუშაობდა ზუგდიდის ფაიფურის ქარხნის თანამშრომელი. წმიდა ილია მართლის საზოგადოების რეგიონული ორგანიზაციის გამგეობის თავმჯდომარე. 1990-1991 წლებში იყო საქართველოს რესპუბლიკის უზენაესი საბჭოს წევრი, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). თამაზ ჟორჟოლიანი — საქართველოს პარლამენტის ოფიციალური საიტი
მესის უნივერსიტეტი

მესის უნივერსიტეტი (ინგლ. Massey University, მაორი. Te Kunenga ki Pūrehuroa) — საჯარო კვლევითი უნივერსიტეტი ახალი ზელანდიის კენტერბერის რეგიონის ქალაქ პალმერსტონ-ნორთში, კამპუსებით ველინგტონსა და ოლბანიში. მესის უნივერსიტეტი დაარსდა 1927 წელს. სტუდენტების რაოდენობის მიხედვით, უნივერსიტეტს უკავია მეორე ადგილი ახალ ზელანდიაში. ↑ 1.0 1.1 Directory of Open Access Journals — 2003. <a href="https://wikidata.org/wiki/Track:Q1227538"></a> ↑ https://orcid.org/members/001G000001Uy9oBIAR-massey-university ↑ https://web.archive.org/web/20231020113811/https://orcid.org/members ↑ https://web.archive.org/web/20240407191925/https://www.icde.org/members-community/
ალექსანდრე ჟღენტი

ალექსანდრე ჟღენტი (დ. 4 აპრილი, 1945 — გ. 4 სექტემბერი, 2021) — ქართველი რეჟისორი, სცენარისტი, პოლიტიკოსი. 1965–1971 წლებში სწავლობდა თბილისის სახელმწიფო უნივერსიტეტის აღმოსავლეთმცოდნეობის ფაკულტეტის არაბული ქვეყნების ისტორიის სპეციალობაზე და ივანე კარპენკო-კარის სახელობის კიევის კინოსა და თეატრის ინსტიტუტში კინოსარეჟისორო ფაკულტეტზე. 1972 წლიდან მუშაობდა რეჟისორად კინოსტუდია „ქართულ ფილმში“. 1990 წელს იყო ინიციატორი ფეხბურთში ეროვნული ჩემპიონატის ჩატარებისა. 1990-1991 წლებში იყო საქართველოს რესპუბლიკის უზენაესი საბჭოს წევრი, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). 2002 წელს იყო სპორტული კინოსა და ტელევიზიის მსოფლიო დღის დაარსების ინიციატორი. 1970: „მონადირე“ 1971: „ცოტნე დადიანი“ 1977: „ამბავი აფხაზი ჭაბუკისა“ 1980: „სტადიონი“ (დოკუმენტური), 1984: „გურია! გურია! გურია!“ (დოკუმენტური) 1987: „გაუმარჯოს ქართულ ფეხბურთს!“ (დოკუმენტური) 1990: „პირველი ეროვნული“(დოკუმენტური) 1993: „საქართველოს ზარები“ (დოკუმენტური) 2011: „ქართული ფეხბურთი 110 წლისაა“ (დოკუმენტური) 1970: „მონადირე“ 1977: „ამბავი აფხაზი ჭაბუკისა“ 1980: „სტადიონი“ (დოკუმენტური) 1987: „გაუმარჯოს ქართულ ფეხბურთს!“ (დოკუმენტური) 1990: „პირველი ეროვნული“(დოკუმენტური) 1993: „საქართველოს ზარები“ (დოკუმენტური) 2011: „ქართული ფეხბურთი 110 წლისაა“ (დოკუმენტური) ალექსანდრე ჟღენტი — საქართველოს ბიოგრაფიული ლექსიკონი ალექსანდრე ჟღენტი — საქართველოს პარლამენტის ოფიციალური საიტი
სერგო რიგვავა

სერგო (სერგი) რიგვავა (დ. 17 აპრილი, 1927, გალი — გ. 13 ნოემბერი, 2013) — ქართველი პოლიტიკოსი. საქართველოს სსრ უმაღლესი საბჭოს IV და VII მოწვევის დეპუტატი. საქართველოს რესპუბლიკის I მოწვევის უზენაესი საბჭოს წევრი. 1957 წელს დაამთავრა ა. ს. პუშკინის სახელობის თბილისის სახელმწიფო პედაგოგიური ინსტიტუტი. 1944-1956 წლებში იყო საქართველოს ალკკ სოხუმის საქალაქო კომიტეტის მეორე მდივანი, აფხაზეთის საოლქო კომიტეტის მდივანი, მეორე მდივანი. 1956 წლიდან საქართველოს კპ თბილისის ვაკის რაიკომის განყოფილების გამგე, საქართველოს ზოოტექნიკურ-სასწავლებლის კვლევითი ინსტიტუტის პარტკომის მდივანი, საქართველოს სსრ მინისტრთა საბჭოს უფროსი რეფერენტი, საქართველოს კპ თბილისის მთაწმინდის რაიკომის მეორე, პირველი მდივანი, თბილისის სახალხო დეპუტატთა საქალაქო საბჭოს აღმასკომის თავმჯდომარის პირველი მოადგილე, საქართველოს სსრ პროფესიულ-ტექნიკური განათლების სახელმწიფო კომიტეტის თავმჯდომარე, მინისტრთა საბჭოს საქმეთა მმართველი, 1990 წლიდან საქართველოს კპ ცენტრალური კონტროლ-კომისიის თავმჯდომარე. 1990-1991 წლებში იყო საქართველოს რესპუბლიკის უზენაესი საბჭოს წევრი საარჩევნო ბლოკი საქართველოს ერთიანი კომუნისტური პარტიიდან. სერგო რიგვავა — საქართველოს ბიოგრაფიული ლექსიკონი სერგო რიგვავა — საქართველოს პარლამენტის ოფიციალური საიტი სერგი რიგვავას ბიოგრაფია (IV მოწვევა) სერგი რიგვავას ბიოგრაფია (VII მოწვევა) ↑ საქართველოს პარლამენტის ეროვნული ბიბლიოთეკა
მეცნიერებათა აკადემიის ქედი

მეცნიერებათა აკადემიის ქედი (ტაჯ. Қаторкуҳи Академияи Фанҳо) — ქედი ტაჯიკეთში, დასავლეთ პამირში. გადაჭიმულია მერიდიანული მიმართულებით თითქმის 110 კმ-ზე; ჩრდილოეთ ნაწილს ეწოდება ალთინმაზარის მთები. უმაღლესი მწვერვალის სიმაღლეა 7495 მ (ისმაილ სამანის პიკი). მაღალია აგრეთვე კორჟენევსკაიას პიკი (7105 მ). 20-ზე მეტი მწვერვალის სიმაღლე 6000 მ-ს აღემატება. აღსანიშნავია მწვერვალები: ღარმოს პიკი (6595 მ), როსია (6875 მ), სენტ-ეგზიუპერის პიკი (6026 მ) და სხვა. ჭარბობს ალპური ფორმის მაღალმთიანი რელიეფი, გვხვდება თანამედროვე დიდი მყინვარები, მათ შორის: ფედჩენკოს მყინვარი, ღარმოს მყინვარი, გეოგრაფიული საზოგადოების მყინვარი და სხვა. გამყინვარების საერთო ფართობია 650 კმ². დამახასიათებელია მაღალმთიანი გლაციალურ-ნივალური ლანდშაფტები. აღმოაჩინა გეოგრაფმა ნიკოლაი კორჟენევსკიმ 1927 წელს და ეწოდა სსრკ მეცნიერებათა აკადემიის პატივსაცემად. ↑ Хребет Академии Наук | Большая российская энциклопедия. დაარქივებულია ორიგინალიდან — 2020-06-16. ციტირების თარიღი: 2020-06-16. ↑ Хребет Академии Наук ↑ Академии Наук хребет | Географическая энциклопедия
ალთემენე

ალთემენე (ბერძ. Άλθαιμένης) — კრეტის მეფის, კატრევსის ვაჟი, სამისნომ იწინასწარმეტყველა, რომ კატრევსი მოკვდებოდა თავისი ვაჟის სახელით. შეშინებული ალთემენე კუნძულ როდოსზე გაიქცა. კარგა დრომ რომ გაიარა, მოხუცებულმა კატრევსმა გადაწყვიტა მოენახა შვილი და სახელმწიფო გადაეცა. როდესაც მეფე ამალითურთ კუნძულზე გადავიდა, დამხვდურებმა მტრად მიიღეს და ომი გაუმართეს. კატრევსი მართლაც თავისი შვილის სახელით მოკვდა. როდესაც ალთემენემ საქმის ვითარება გაიგო, მეტისმეტად დამწუხრდა და ღმერთებს სიკვდილი შესთხოვა. ღმერთებმა თხოვნა შეისმინეს და ალთემენე მიწამ ჩაყლაპა, მითი მიეკუთვნება შვილთაგან მამის მოკვლის ფართოდ გავრცელებულ თქმულებათა ციკლს, რომლებსაც ხშირად რეალური საფუძველიც ჰქონდა. ↑ 1.0 1.1 Любкер Ф. Catreus // Реальный словарь классических древностей по Любкеру / под ред. Ф. Ф. Зелинский, А. И. Георгиевский, М. С. Куторга и др. — СПб: Общество классической филологии и педагогики, 1885. — С. 265. <a href="https://wikidata.org/wiki/Track:Q4249594"></a><a href="https://wikidata.org/wiki/Track:Q101490"></a><a href="https://wikidata.org/wiki/Track:Q1459210"></a><a href="https://wikidata.org/wiki/Track:Q694826"></a><a href="https://wikidata.org/wiki/Track:Q4135787"></a><a href="https://wikidata.org/wiki/Track:Q24933120"></a><a href="https://wikidata.org/wiki/Track:Q30059240"></a><a href="https://wikidata.org/wiki/Track:Q45179198"></a><a href="https://wikidata.org/wiki/Track:Q656"></a>
ავთანდილ რცხილაძე

ავთანდილ რცხილაძე (დ. 19 ივნისი, 1939) — ქართველი პოლიტიკოსი. დაამთავრა თბილისის ვანო სარაჯიშვილის სახელობის სახელმწიფო კონსერვატორია. 1966 წელს დაამთავრა თბილისის რკინიგზის ტექნიკუმი. სხვადასხვა წლებში იყო ამიერკავკასიის რკინიგზის სამმართველოს ელექტრომექანიკოსი, თბილისის №26 პროფესიულ-ტექნიკური სასწავლებლის საწარმოო სწავლების ოსტატი, თბილისის მეტროპოლიტენის მექანიკოსი, თბილისის ვასო აბაშიძის სახელობის მუსიკალური თეატრის მსახიობი, თელავის სამუსიკო სასწავლებლის პედაგოგი. საქართველოს ჰელსინკის კავშირის გამგეობის წევრი. 1990-1991 წლებში იყო საქართველოს რესპუბლიკის პირველი მოწვევის უზენაესი საბჭოს წევრი, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). ავთანდილ რცხილაძე — საქართველოს პარლამენტის ოფიციალური საიტი
ტილიანი

ტილიანი, მტილიანი, წუნარისხევი — მდინარე აღმოსავლეთ საქართველოში, ქურთის და თიღვის მუნიციპალიტეტებში. სოფელ ავნევთან მარცხენა მხრიდან უერთდება აღმოსავლეთის ფრონეს. სახელი „მტილიანი“ ბაღ-ბოსტნიან ადგილს ნიშნავს (რაც მიუთითებს მის გარშემო სოფლის მეურნეობის მაღალ დონეზე). მის ნაპირზე მდებარე ზემო ავნევს (დღ. ავნევის ნაწილი) მტილიანასაც უწოდებდნენ. ჯონდო გვასალიას მოხსენიებული აქვს როგორც ავნევის წყალი. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 98. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 163. ↑ 3.0 3.1 გოგოლაძე ვ., სოფელი ავნევი : ძველი და ახალი, ცხინვალი: „ირისთონი“, 1968. — გვ. 23. ↑ ქართული საბჭოთა ენციკლოპედია, ტ. 4, თბ., 1979. — გვ. 507. ↑ გვასალია ჯ., ფრონის ხეობათა ისტორიული გეოგრაფიის საკითხები // საქართველოს ისტორიული გეოგრაფიის კრებული, ტ. VII, თბ.: „მეცნიერება“, 1989. — გვ. 10, ISBN 5-520-00154-5.
სტავროპოლის მაღლობი

სტავროპოლის მაღლობი (რუს. Ставропольская возвышенность) — მაღლობი რუსეთში, სტავროპოლის მხარეში. განლაგებულია წინაკავკასიის ცენტრალურ ნაწილში, მდინარეებს ყუბანსა და კუმას და კუმა-მანიჩის ღრმულს შორის. სუბგანედურად მისი სიგრძე 300 კმ აღწევს, სიგანე სუბმერიდიანულად 200 კმ. სიმაღლე 831,8 მ-მდე (მთა სტრიჟამენტი). სამხრეთ ნაწილში შუამდინარეთის ვაკეები მდებარეობენ ზღვის დონიდან 400–500 მ სიმაღლეზე, ხოლო შთენილი პლატოსებრი სერები 500–600 მ და მეტსაც აღწევენ. მაღლობის შუა ნაწილის აბსოლუტური სიმაღლეა 400–450 მ. მაღლობი მდინარეთა ფართო ხეობებითა და ხევებით დანაწევრებულია ცალკეული პლატოსებრი მასივებითა და სერებით; დასავლეთ ნაწილში — სენგილეევის ქვაბულია, რომელიც უკავია ამავე სახელწოდების წყალსაცავს. სტავროპოლის მაღლობი აგებულია თიხებით, ქვიშაქვებით, კირქვებითა და თიხნარით. საძირკვლად უდევს დანაოჭებული და შემდეგ მოსწორებული პალეოზოური ქანების თაღური სტრუქტურა, რომელიც ალბური ხანიდან იძირება, ხოლო მიოცენში აზევება იწყო. აზევება გრძელდებოდა პლიოცენ-მეოთხეულშიც. ერთდროულად ხდებოდა ეროზიული დანაწევრება. სტავროპოლის მაღლობსა და კავკასიონს შორის მოქცეულია მათ შორის გარდამავალი ოროგრაფიული ერთეული — პიატიგორიე, რომელიც საკმაოდ მაღალი, განცალკევებული მთებით დაგვირგვინებულ ზეგანს წარმოადგენს. მაღლობისთვის დამახასიათებელია ზომიერად კონტინენტური კლიმატი რბილი (იანვრის საშუალო ტემპერატურა –5 °С) ზამთრითა და მშრალი თბილი ზაფხულით (ივლისის საშუალო ტემპერატურა დაახლოებით 24 °С); ატმოსფერული ნალექების რაოდენობა 200–600 მმ წელიწადში (აღმოსავლეთით). მაღლობიდან სათავეს იღებენ მდინარეები ეგორლიკი, კალაუსი, ტომუზლოვკა; გაწყლოვანებულია სტავროპოლის დიდი არხითა და ყუბან-ეგორლიკის სისტემით. სტეპი მოხნულია; მთის მასივებზე — ტყესტეპია ფართოფოთოვანი ტყის მონაკვეთებით. ↑ Ставропольская возвышенность | Географическая энциклопедия ↑ Топографическая карта масштаба 1:100 000 L-38-109 ↑ 3.0 3.1 3.2 ლევან მარუაშვილი, კავკასიის ფიზიკური გეოგრაფია: ნაწილი 2: მეცნიერება, თბილისი, 1981. ↑ 4.0 4.1 Ставропольская возвышенность | Большая российская энциклопедия. დაარქივებულია ორიგინალიდან — 2021-06-12. ციტირების თარიღი: 2020-06-16.
კალიუმის ტეტრაპეროქსოქრომატი

კალიუმის ტეტრაპეროქსოქრომატი — არაორგანული ნივთიერება, ქიმიური ფორმულით K3[Cr(O2)4]. არის მყარი, მოწითალო ყავისფერი, პარამაგნიტური ნივთიერება. იგი ქრომის იშვიათ ნაერთებს მიეკუთვნება, ვინაიდან ნივთიერებაში ქრომს +5 ჟანგვის რიცხვი აქვს. ასევე ის სტაბილური პეროქსოლიგანდების ერთ-ერთი იშვიათი წარმომადგენელია. კალიუმის ტეტრაპეროქსოქომატი მიიღება კალიუმის ქრომატის, წყალბადის პეროქსიდისა და კალიუმის ჰიდროქსიდის ურთიერთქმედებით 0°C-ზე: 2 K 2 C r O 4 + 9 H 2 O 2 + 2 K O H   → 0 o C   2 K 3 C r ( O 2 ) 4 ↓ + 10 H 2 O + O 2 ↑ {\displaystyle {\mathsf {2K_{2}CrO_{4}+9H_{2}O_{2}+2KOH\ {\xrightarrow {0^{o}C}}\ 2K_{3}Cr(O_{2})_{4}\downarrow +10H_{2}O+O_{2}\uparrow }}} კალიუმის ტეტრაპეროქსოქომატი წყალთან რეაქციისას გამოიყოფა კალიუმის ქრომატი, კალიუმის ჰიდროქსიდი და ჟნგბადი. ასევე იშლება 170°C-ზე გაცხელებისას.: 4 K 3 C r ( O 2 ) 4 + 2 H 2 O   →   4 K 2 C r O 4 + 4 K O H + 7 O 2 ↑ {\displaystyle {\mathsf {4K_{3}Cr(O_{2})_{4}+2H_{2}O\ {\xrightarrow {}}\ 4K_{2}CrO_{4}+4KOH+7O_{2}\uparrow }}} ↑ Sergienko, V. S. (2007). „Structural chemistry of peroxo compounds of group VI transition metals: I. Peroxo complexes of chromium“. Crystallography Reports. 52 (4): 639–646. Bibcode:2007CryRp..52..639S. doi:10.1134/S1063774507040116. ↑ J. Derek Woollins: Inorganic Experiments. John Wiley & Sons, 2010, ISBN 978-3-527-32472-9, S. 50 (eingeschränkte Vorschau in der Google-Buchsuche). ↑ Jander-Blasius, Lehrbuch der analytischen und präparativen anorganischen Chemie, 8. Auflage, S. Hirzel Verlag Stuttgart, 1969
ალკათოოსი

ალკათოოსი (ბერძნ. Ἀλκάθοος) — ბერძნულ მითოლოგიაში ექვსი პერსონაჟის სახელია, რომლებიდანაც ყველაზე აღსანიშნავია პელოპის ვაჟი. 1. მეგარელი გმირი, პელოპისა და ჰიპოდამიას ვაჟი. როდესაც მეგარის მეფისწული ლომმა დაგლიჯა, მამამ გამოაცხადა: ქალიშვილს ცოლად მისცემდა მას, ვინც მისი ვაჟის დამგლეჯ ლომს მოკლავდა. ალკათოოსმა მოკლა ლომი და ევეხმე ცოლად შეირთო. სიმამრის სიკვდილის შემდეგ მეფობა მან განაგრძო. აპოლონის დახმარებით ალკათოოსმა აღადგინა ადრე კრეტელებისგან დანგრეული ქალაქის კედლები. მოგვინაებით მეგარაში ააგეს ალკათოოსის საკურთხეველი და მის პატივსაცემად თამაშობებსაც მართავდნენ.
კენგ-კრუნგის ეროვნული პარკი

კენგ-კრუნგის ეროვნული პარკი (ტაი. แก่งกรุง) — ეროვნული პარკი სამხრეთ ტაილანდში. მოიცავს ტყეებით დაფარულ 541 კმ² ტერიტორიას ფუქეთის მთიანეთში. ეროვნული პარკის სტატუსი 1991 წლის 4 დეკემბერს მიენიჭა. ეროვნული პარკი სურათ-თჰანის პროვინციის ჩრდილო-დასავლეთ ნაწილში მდებარეობს და ორ მთიანეთს აერთიანებს, რომლის უმაღლესი წერტილი, კჰაო სანგი ზღვის დონიდან 849 მეტრის სიმაღლეზე მდებარეობს. ჩრდილოეთ ნაწილს მდინარეები კჰლონგ სა და ლანგ სუანი ასაზროდებენ, ხოლო სამხრეთ ნაწილს - კჰლონგ იანი და ფუმ დუანგი. პარკში სპილოები, დათვები, მალაიური ტაპირები, ვეფხვები, მაიმუნების რამდენიმე და ფრინველების მრავალი სახეობა ბინადრობს. National Park, Wildlife and Plant Conservation Department ↑ „พระราชกฤษฎีกากำหนดบริเวณที่ดินป่าท่าชนะ ในท้องที่ตำบลคันธุลี ตำบลคลองพา ตำบลสมอทอง ตำบลประสงค์ อำเภอท่าชนะ ตำบลปากหมาก อำเภอไชยา ตำบลปากฉลุย อำเภอท่าฉาง และตำบลตะกุกเหนือ อำเภอคีรีรัฐนิคม จังหวัดสุราษฎร์ธานี ให้เป็นอุทยานแห่งชาติ พ.ศ. ๒๕๓๔“ (PDF). Royal Gazette (Thai). 108 (211 ก ฉบับพิเศษ): 48–51. 1991-12-04.
სტრიჟამენტი

სტრიჟამენტი (რუს. Стрижамент) — მთა რუსეთში, სტავროპოლის მხარეში. წარმოადგენს სტავროპოლის მაღლობის უმაღლეს წერტილს. სიმაღლე 831,8 მ. მთის ფართობია დაახლოებით 150 კმ². აგებულია თიხებით. აღმოსავლეთი კალთებიდან სათავეს იღებს მდინარე ტიომნაია. მთის მწვერვალზე, 775–831 მ სიმაღლეზე განლაგებულია აღკვეთილი. სახელწოდება მომდინარეობს ციხესიმაგრისგან, რომელიც მთაზე 1794 წელს აშენდა და რომელიც ატარებდა უცხოურ სახელწოდებას — რეტრანშამენტი (გამაგრება), რომელიც რუსულად გადაკეთდა სტრიჟამენტის სახელწოდებით. ↑ Топографическая карта масштаба 1:100 000 L-38-109 ↑ Стрижамент // Энциклопедический словарь Ставропольского края, Ставрополь, 2006 ↑ Савельева В. В. Топонимический словарь-справочник // Физическая география Ставропольского края, 5-е изд., 2009
თერგ-კუმის დაბლობი

თერგ-კუმის დაბლობი (რუს. Терско-Кумская низменность) — დაბლობი რუსეთში. ადმინისტრაციულად ვრცელდება ყალმუხეთში, დაღესტანში, ჩეჩნეთსა და სტავროპოლის მხარეში. წარმოადგენს კასპიისპირა დაბლობის სამხრეთ-დასავლეთ ნაწილს. დასავლეთით ესაზღვრება სტავროპოლის მაღლობი, აღმოსავლეთით კასპიის ზღვა, სამხრეთით კავკასიონის მთისწინეთი. დასავლეთიდან აღმოსავლეთისაკენ გადაჭიმულია დაახლოებით 350 კმ-ზე. დასავლეთით ამაღლებულია 100 მ-მდე. ზედაპირი დახრილია აღმოსავლეთისაკენ, ესე იგი კასპიის ზღვისკენ. თერგ-კუმის დაბლობის აკუმულაციური ვაკეები მოთავსებულია ჰერცინული ნაოჭა საძირკვლის დაძირვის ვრცელ არეში, რომლის გაღუნვის ღერძი დაახლოებით ემთხვევა მდინარე თერგის ქვემო დინების მიმართულებას. რეგიონის გეომორფოგენეზში ტექტონიკურ დაძირვასთან ერთად, მონაწილეობდა მდინარეების, ზღვის, ტბებისა და ქარის მოქმედება. რელიეფში განასხვავებენ: ჩრდილოეთით — კუმისპირა ვაკეს, მრავალრიცხოვანი მლაშობებითა და მარილიანი ტბებით; მდინარე თერგის ხეობიდან ჩრდილოეთით — თერგ-კუმის მასივის ქვიშებს (ნოღაის სტეპი) მოძრავი და გამაგრებული ქვიშების რელიეფის ტიპური ეოლური ფორმებით; სამხრეთ-აღმოსავლეთით — მდინარე თერგისა და სულაკის დელტების რაიონს — კალაპოტისპირა ნაყარის, „ლიმანების“ დადაბლებებისა და ზღვისპირა ლაგუნების ერთობლიობით. გავრცელებულია მშრალი სტეპის ლანდშაფტი და ნახევარუდაბნოები; მდინარეთა დელტებში — ლია-ლელიანები. განვითარებულია მეცხოველეობა. ცნობილია ნავთობისა და აირის საბადოები. ↑ Терско-Кумская низменность | Географическая энциклопедия ↑ ლევან მარუაშვილი, კავკასიის ფიზიკური გეოგრაფია: ნაწილი 2: მეცნიერება, თბილისი, 1981. ↑ Терско-Кумская низменность | Большая российская энциклопедия. დაარქივებულია ორიგინალიდან — 2019-08-23. ციტირების თარიღი: 2020-06-16.
შეფილდ იუნაიტედი

შეფილდ იუნაიტედი — საფეხბურთო კლუბი, ინგლისში, სამხრეთ იორკშირის ქალაქ შეფილდში, რომელიც ასპარეზობს ინგლისური ფეხბურთის უმაღლეს დივიზიონში პრემიერლიგაში. შეფილდის ისტორია იწყება 1889 წლიდან, როდესაც შეფილდ იუნაიტედის კრიკეტის კლუბის წევრებმა ჩამოაყალაბეს საფეხბურთო კლუბი, ზედმეტსახელად ქვიათ პირები „ბლეიდს“ ქალაქ შეფილდში ფოლდანის მოპოვების გამო. შეფილდი საშინაო თამაშებს მართავს ბრამალ ლეინის სტადიონზე. შეფილდ იუნაიტედმა ინგლისის ფეხბურთის ლიგა მოიგო 1898 წელს, ინგლისის ასოციაციის თასი 1899, 1902, 1912 და 1925 წლებში. ინგლისის ასოციაციის თასის ფინალში დამარცხდნენ 1901 და 1936 წლებში, ხოლო ნახევარ ფინალში გავიდნენ 1961, 1993, 1998, 2003 და 2014 წლებში. ინგლისის ლიგის თასზე ასპარეზობის უდიდესი მიღწევა იყო ნახევარ ფინალებში გასვლა 2003 და 2015 წლებში. შეფილდ იუნაიტედი იყო პირველი ინგლისური კლუბი რომელიც ჩამოყალიბებიდან მალევე 1892-93 წლების სეზონში დააწინაურეს, მეორე დივიზიონიდან გადავიდა პირველ დივიზიონში. 1992 წელს ინგლისის უმაღლესი პირველი დივიზიონი ოფიცლურად გაუქმდა და შეიქმნა პრემიერლიგა. პირველი სეზონის მონაწილე შეფიდიც იყო, ტურნირის პირველი გოლი შეფილდის ფეხბურთელმა ბრაიან დინმა გაიტანა, ბრამალ ლეინზე პრემეირლიგის პირველი გამარჯვებული მანჩესტერ იუნაიტედი 2-1 დამარცხდა. კლუბის ტრადიციულ ფორმას წარმოადგენს წითელი და თეთრი ზოლის მაისური და შავი ფერის შორტები. მათი უახლეს კონკურენტად მიიჩნევა თანაქალაქელი შეფილდ უენსდეი, ამ ორი გუნდის დაპირისპირებას მოიხსენიებენ როგორც ფოლადის დერბი. ↑ Sheffield United Football Club. sheffield.gov.uk. დაარქივებულია ორიგინალიდან — 30 ოქტომბერი, 2013. ციტირების თარიღი: 12 ოქტომბერი, 2011.
ალკესტიდა

ალკესტიდა (ბერძნ. Άλκηστις, ιδος) — პელიასის ქალიშვილი, ადმეტოსის მეუღლე, ევმელოსის დედა. როდესაც პელეადებმა მამა დაჩეხეს გაახალგაზრდავების მიზნით, აკლესტიდამ ამ საქმეში მონაწილეობა არ მიიღო.
ბერტილ ოლინი

ბერტილ გოტარდ ოლინი (დ. 23 აპრილი, 1899 - გ. 3 აგვისტო, 1979 ) — შვედი ეკონომისტი და პოლიტიკოსი, სტოკჰოლმის ეკონომიკის სკოლის ეკონომიკის პროფესორი 1929 წლიდან 1965 წლამდე. ასევე იყო სახალხო პარტიის ლიდერი, რომელიც იმ დროს შვედეთის ყველაზე დიდი ოპოზიციური პარტია იყო, 1944 წლიდან 1967 წლამდე. მეორე მსოფლიო ომის დროს, 1944-1945 წლებში, შვედეთის კოალიციურ მთავრობაში იგი მცირე ხნის განმავლობაში ვაჭრობის მინისტრად მსახურობდა. იყო ჩრდილოეთის საბჭოს პრეზიდენტი 1959 და 1964 წლებში. 1977 წელს მას მიენიჭა ნობელის პრემია ეკონომიკის დარგში ბრიტანელ ეკონომისტ ჯეიმზ მიდთან ერთად „საერთაშორისო ვაჭრობისა და საერთაშორისო კაპიტალის მოძრაობის თეორიაში მნიშვნელოვანი წვლილისთვის“. The German Reparations Problem, 1930 The Cause and Phases of the World Economic Depression. Report presented to the Assembly of the League of Nations Geneva: Secretariat of the League of Nations; 1931. Interregional and International Trade, 1933 Mechanisms and Objectives of Exchange Controls, 1937 Encyclopædia Britannica Online "International trade" NobelPrize.org "Why Trade?" დაარქივებული 2008-11-21 საიტზე Wayback Machine. Chapter 60 The Heckscher–Ohlin (Factor Proportions) Model ბერტილ ოლინი საიტზე Nobelprize.org Bertil Ohlin Bertil Ohlin Institute Ohlin's life დაარქივებული 2016-03-15 საიტზე Wayback Machine. Academician RACEF, Spain Presentation: THE YOUNG OHLIN ON THE THEORY OF INTERREGIONAL AND INTERNATIONAL TRADE IDEAS/RePEc (2008) Bertil Gotthard Ohlin (1899–1979), 2nd, Library of Economics and Liberty, Liberty Fund.
ალკიმედე

ალკიმედე (ბერძნ. Άλκιμέδη) — იასონის დედა. ერთი მითის მიხედვით, როდესაც იასონის მამა კვდებოდა, მოიხმო ძმა პელიასი. სახელმწიფო და შვილის მეურვეობა ჩააბარა იმ პირობით, რომ შემდეგ სამეფოს იასონს დაუბრუნებდა. მაგრამ პელიასს არ უნდოდა ტახტის დაკარგვა და ჩვილი იასონის მოკვლა განიზრახა. როდესაც ალკიმედემ მაზლის ბოროტი ზრახვები გაიგო განრიდების მიზნით, იასონი აღსაზრდელად მისცა კენტავრ ქირონს.
ანზორ საკანდელიძე

ანზორ საკანდელიძე (დ. 18 მარტი, 1940, ქუთაისი – 6 იანვარი, 2024) — ქართველი ინჟინერი, მეცნიერი, სპორტსმენი, პოლიტიკოსი. 1963 წელს დაამთავრა საქართველოს პოლიტექნიკური ინსტიტუტის სამშენებლო ფაკულტეტი. 1964-1981 წლებში მუშაობდა საქართველოს სსრ მშენებლობის სამინისტროს ტრესტ „მშენინდუსტრიის“ № 1 რკინა-ბეტონის ქარხნის მთავარი ტექნოლოგი, საქართველოს ტექნიკური უნივერსიტეტის ინჟინერი, ლაბორანტი, უფროსი ლაბორანტი, ასპირანტი, უმცროსი, უფროსი მეცნიერ-თანამშრომელ;ი, დოცენტი. 1981-1985 წლებში იყო ცეკავშირის სამშენებლო-სამონტაჟო ტრესტის „საქკოოპმშენის“ თბილისის რკინა-ბეტონის ქარხნის დირექტორი, ამავე ტრესტის მმართველის მოადგილე. 1985 წლიდან საქართველოს რესპუბლიკის ვაჭრობის სამინისტროს სამშენებლო-სამონტაჟო ტრესტის თბილისის სამრეწველო საწარმოო კომბინატის დირექტორი, მთავარი ტექნოლოგი. 1990-1991 წლებში იყო საქართველოს რესპუბლიკის პირველი მოწვევის უზენაესი საბჭოს წევრი, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). ანზორ საკანდელიძე — საქართველოს ბიოგრაფიული ლექსიკონი ანზორ საკანდელიძე — საქართველოს პარლამენტის ოფიციალური საიტი
ზურაბ სანიკიძე

ზურაბ სანიკიძე (დ. 15 ნოემბერი, 1962, თბილისი) — ქართველი პოლიტიკოსი. დაამთავრა თბილისის ივანე ჯავახიშვილის სახელობის სახელმწიფო უნივერსიტეტი. 1979-1980 წლებში იყო თბილისის აბრეშუმის საწარმოო გაერთიანების მუშა. 1984-1987 წლებში იყო საქართველოს სახელმწიფო არქივის არქივარიუსი, 1987 წლიდან — საქართველოს ხელოვნების სახელმწიფო მუზეუმის მუშა. საქართველოს სახალხო ფრონტი-რადიკალური კავშირის მთავარი კომიტეტის წევრი. 1990-1992 წლებში იყო საქართველოს რესპუბლიკის პირველი მოწვევის უზენაესი საბჭოს წევრი საარჩევნო ბლოკი „მრგვალი მაგიდა — თავისუფალი საქართველოდან“, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). ზურაბ სანიკიძე — საქართველოს პარლამენტის ოფიციალური საიტი
ავთანდილ საყვარელიძე (მრავალმნიშვნელოვანი)

ავთანდილ საყვარელიძე შეიძლება აღნიშნავდეს: ავთანდილ საყვარელიძე — საქართველოს რესპუბლიკის I მოწვევის უზენაესი საბჭოს წევრი ავთანდილ საყვარელიძე — ბიზნესმენი, საქართველოს IV მოწვევის პარლამენტის წევრი